**Fagbeskrivelse for FVU-start**

**1. Fagets placering**

Undervisningen er et tilbud til voksne med dansk som andetsprog, der har behov for at styrke deres dansk-sproglige færdigheder forud for deltagelse i FVU-matematik, FVU-læsning, FVU-læsning for tosprogede eller i en arbejdsmarkedsuddannelse.

Arbejdsmarkedsuddannelse

FVU-mate-matik

trin 1-2

FVU-læsning

trin 1-4

FVU-læsning for to-sprogede

trin 1-4

FVU-start

**2. Fagets identitet**

Faget er et færdighedsfag. Gennem undervisningen forbedrer deltagerne deres mundtlige danskfærdigheder, herunder primært ordkendskab. Centralt i faget står mundtlig kommunikation, som et grundlag for deltagelse i FVU trin 1eller i en arbejdsmarkedsuddannelse.

**3. Undervisningens rammer**

**Omfang:** Undervisningen har et omfang af mindst 30 og højst 60 klokketimer.

**Adgangsniveau:** Deltageren skal kunne forstå talt og skrevet dansk, samt tale og skrive dansk på et grundlæggende niveau, for at kunne deltage i undervisningen med udbytte. De nødvendige færdigheder svarer *som minimum* til A1 med hensyn til at læse og skrive dansk, og A2 **+** med hensyn til at forstå og tale dansk, jævnfør Den Fælles Europæiske Referenceramme for Sprog. A1, A2, B1, B2 osv. er ’bånd’, som dækker over et kontinuum, så A2+ vil være i den øvre ende af A2-båndet. Der kan f.eks. være tale om et større ordforråd og kendskab til ordforråd inden for flere emneområder.

**Optagelse:** Ved optagelsen anlægges en helhedsvurdering med udgangspunkt i det beskrevne adgangsniveau. En kursist kan optages, når det på baggrund af helhedsvurderingen skønnes, at kursisten efter et gennemført FVU-start forløb vil være i stand til at profitere af et FVU trin1 tilbud eller af en arbejdsmarkedsuddannelse.

**4. Formål**

Formålet med FVU-start er at give voksne mulighed for at udvikle deres mundtlige kommunikative færdigheder med henblik på deltagelse i FVU-læsning og/ eller FVU-matematik på trin 1 samt i arbejdsmarkedsuddannelser.

.

**5. Mål**

Undervisningen har tre delmål:

1. Deltageren styrker sine *mundtlige* *kommunikative færdigheder*. Herunder at deltageren kan:

* kommunikere om relevante emner på et basalt og overvejende situationstilpasset og forståeligt mundtligt dansk
* anvende forskellige kommunikationsstrategier.

2. Deltageren styrker og øger sit *ordkendskab* på dansk. Herunder at deltageren kan:

* forstå og anvende hyppigt forekommende ord
* forstå mindre hyppigt forekommende ord
* forstå faste fraser, førfaglige ord samt hyppige ordsammensætninger og idiomer
* anvende forskellige ordkendskabsstrategier.

3. Deltageren styrker sine forudsætninger for læseaktiviteter på gennem *læse- og skriveforberedelse*. Deltageren har

* opmærksomhed på sammenhængen mellem teksttyper, læseformål og -strategier.

Deltageren kan

* anvende strategier til forståelse og afkodning.

**6. Indhold**

Delmål 1: *Mundtlige kommunikative færdigheder*

Undervisningen omfatter produktive og receptive mundtlige kommunikative færdigheder. Der arbejdes med:

* sproghandlinger i forhold til en FVU-undervisningskontekst
* kommunikationsstrategier
* metakognition og læringsstrategier
* sprogets form og fluency.

Delmål 2: *Ordkendskab*

Undervisningen omfatter kvantitet, kvalitet og automatisering af ordforrådet, herunder det førfaglige ordforråd, der indgår i FVU-matematik.

Der arbejdes med:

* det receptive ordforråd
* det produktive ordforråd
* dybdeviden om det enkelte ord
* ordkendskabsstrategier
* metakognition og læringsstrategier.

Delmål 3: *Læse- og skriveforberedelse*

Undervisningen omfatter læse- og skriveforberedende aktiviteter. Der arbejdes med:

* læseformål og strategier
* læsestrategier og teksttyper
* strategier til forståelse
* strategier til afkodning
* metakognition og læsning.